Miss World Philippines

Ang **Miss World Philippines** ay isang patimpalak ng kagandahan sa Pilipinas na pumipili ng mga kinatawan ng bansa sa Miss World, isa sa *Big Four* na pandaigdigang patimpalak ng kagandahan.

Humugot ng inspirasyon ang naturang paligsahan sa sawikaing ginagamit ng Miss World Ltd. na "Beauty with a Purpose" (transliterasyon: "Kagandahang may Layunin"), kaya ang naging tema nito'y "Beauty in Giving" (transliterasyon: "Kagandahan sa Pagbibigay"). Tumutulong ang mga nananalo at kanilang kaniyang korte sa mga gawaing mapagkawang-gawang sumusuporta sa kapakanan at pangangailangan ng mga kabataan, at lumalahok din sila sa mga kilusang umaalalay sa karapatan ng mga kababaihan at kabataan at iba't iba pang adbokasiya.

Ang kasalukuyang may hawak ng titulong Miss World Philippines ay si Gwendolyne Fourniol mula Negros Occidental. Siya ang magiging kinatawan ng Pilipinas sa Miss World 2023 na gaganapin sa India.

## Kasaysayan 
[200px|thumbnail|right|Si [Megan Young ay nananatiling tanging Pilipinang nakapag-uwi ng korona ng Miss World noong 2013.]]
Bago inorganisa ang Miss World Philippines, nasa ilalim ng iba't ibang organisasyon ang pambansang prangkisa ng Miss World sa Pilipinas. Inabot ng labing-anim na taon bago lumahok ang Pilipinas sa Miss World na nagsimula noong 1951. At unang naging kandidata ng Pilipinas ay si Vivien Lee Austria na lumahok sa Miss World 1966. Si Austria na "1966 Intercollegiate Girl" ay pinili ng College Editors Guild of the Philippines upang maging kinatawan ng Pilipinas. Nang sumunod na taon, napili si Margarita Gomez mula sa Top 10 Fashion Models of the Philippines at siya'y tinanghal na Miss Philippines 1967.

### Miss Republic of the Philippines 
Noong Oktubre 6, 1968 nakuha ng Beauty World Ltd. ang prangkisa para sa Miss World, at nang taon ding iyon, kinoronahan si Cecilia Amabuyok na Miss Philippines, at nagtapós na 4th runner-up sa ginanap na Miss World 1968. Nang sumunod na taon, nakuha ng Spotlight Promotions na pinamumunuan ni Ferdie Villar ang prangkisa at nagsimulang ganapin ang Miss Republic of the Philippines, kung saan ang nagwawagi'y ang nagiging kandidata ng Pilipinas sa Miss World hanggang 1976. Sa panahong ito, nakamit ng Pilipinas ang pinakamataas na puwesto nito sa Miss World—na di-natumbasan sa loob ng halos apat na dekada—nang pumangalawa si Evangeline Pascual, bilang 1st runner-up noong Miss World 1973. Bukod pa rito, nakapasok din sa Top 15 sina Minerva Cagatao noong 1970 at Evangeline Reyes noong 1972.

### Mutya ng Pilipinas 
Inilipat sa Mutya ng Pilipinas ang prangkisa ng Miss World noong 1977, at ang huling nagwagi ng Miss Republic of the Philippines na si Josephine Conde ay kinilala na kauna-unang Mutya ng Pilipinas – World, Sa panahong ito, nagwaging 2nd runner-up noong 1993 si Ruffa Gutierrez at nagtapós naman sa Top 5 sina Rafaela Yunon at Karla Bautista noong 2003 at 2004, ayon sa pagkakasunod. Bukod pa rito nakapasok din sa semi-finals ng Miss World sina Caroline Subijano noong 1994, Katherine Manalo noong 2002 at Carlene Aguilar noong 2005.

## Mga edisyon  
## Mga kinatawan sa *International pageants*
### Kasalukuyang titulo
#### Miss World
#### Reina Hispanoamericana
#### Miss Multinational
#### Face of Beauty Philippines
### Dating titulo
#### Miss Eco International 
#### Miss Eco Teen 
#### Miss Supranational 
#### Miss Environment 
#### Miss Tourism World 
## Tingnan din 
* Binibining Pilipinas
* Mutya ng Pilipinas
* Miss Republic of the Philippines
## Mga sanggunian 
Kategorya:Miss World
Kategorya:Patimpalak ng kagandahan sa Pilipinas